- hitrost spletne trgovine
- dostopnost kategorij
- kvalitetni opisi izdelkov in slik
- omogočeno komentiranje in ocenjevanje izdelkov s strani kupcev
- vidni kontaktni podatki
Hitrost spletne trgovine je zelo pomembna tako za SEO optimizacijo kot tudi za pozornost in zadovoljstvo uporabnikov. Ključni elementi za hitrost spletne strani so hitrost strežnika, optimizirane slike, minimiziran HTML, CSS in JS, predpomnjenje brskalnika ter kompresiranje. Dostopnost do kategorij mora biti vidna in hitra, k boljši optimizaciji in uporabniški izkušnji pa pripomorejo tudi kvalitetni opisi kategorij. Opisi izdelkov morajo vsebivati unikatno vsebino, če gre za dva podobna izdelka, nikar ne kopirajte opisov. Enako velja tudi za opise slik. Ključna beseda naj se uporabi vsaj enkrat v naslovu in opisu izdelka, opis pa naj bo dovolj dolg (vsaj 50 besed).
Zelo dobrodošlo je, če je v spletni trgovini omogočeno komentiranje in ocenjevanje izdelkov s strani kupcev. Prav tako ne pozabite na jasno navedene kontaktne podatke vašega podjetja, da vas lahko kupci v primeru kakršnihkoli vprašanj hitro in enostavno kontaktirajo. Za dobro optimizacijo spletne trgovine se v vsakem primeru splača poskrbeti, saj bo vaša spletna trgovina na tak način kupcem zanimiva, obenem pa se bo dobro uvrstila na iskalnikih.